امون (او ”آمين“; مصرى قديم: Yamānu; يونانى: Ἄμμων  Ammon و Ἅμμων  Hammon) هو اله مصري قديم و بقى فى وقت من الاوقات واحد من اهم الالهة فى مصر القديمة و لكنه مع مرور الزمان اتنسى و انتهت عبادته . هو واحد من ثالوث طيبه من الآلهه المصريه الاكتر شعبيه فى منطقه طيبه, فى مصر،كانت المجموعه بتتكون من امون و مراته موت و ابنهم خونسو. معنى كلمة امون فى اللغة المصرية القديمة هو المستخبّي. الكتابة المصرية القديمة كانت بتسجل الحروف الساكنة بس وما كانت ش بتسجل الحروف المتحركة (زي العربى دلوقتي) و علشان كدة ف مش ممكن نعرف ب الضبط ازاي كا ن اسمه (أ- م- ن) بيتنطق، ممكن امون او امين و حتا يمكن يمانو. فيه علما بيعتقدوا ان لفظ ”امين“ اللى بيتقال فى صلوات اديان جاى من اسم امون. امون كان بيتوصف فى فترات مختلفة بصفات كتيرة زي الخالق ، الملك ، اله الخصوبة و اله الشمس (امون-رع). بتشترك الديانات الابراهيمية التلاتة (الاسلام و المسيحية و اليهودية) فى كلمة امين اللى دايما بتتقال فى اخر الصلوات و الدعاء. و فى بعض العلما اللى بيرجحوا ان الكلمة دي مشتقة من اسم الاله المصري القديم امون او امين.